Home -- Aymara -- Perform a PLAY -- 111 (A promise is a promise)
111. Cuntï Diosajj jisqui uc phokhewa
Enemigo 1: “¡Rendisipjjam! ¡Janiw camachapcätasa!”
Enemigo 2: “Jan confiyapjjamti cuntï reyimajj jisqui ucaru. ¡C’arisisquiwa!”
Enemigo 1: “¡Nanacan Senaquerib reyijja juc’amp ch’amaniwa!”
Enemigo 2: “Ah, jumanacajj llaythanacäpjjtaw janiw soldadonacäptati.”
Enemigo 1: “Diosamarutï confiyapjjätajja, k’aläpjjtawa.”
Niya 200.000 jakenacampiw, Asiria enemigojja Jesusalenaru muyuntäna. Qhitinacatï ciudadatjja murallat uñchhuquipjjänjja amuquïpjjänwa. Ezequías reyijj yatisïnwa janiw camachcaspänsa. Ucampis mä armanïnwa uc enemigojj janiw yatcänti. Mä arma atipiripini.
Aca armajja janiw armañac taypinccänti, jan ucasti chuymapana: Diosar confiyaña. Qhititï aca armäniquijja janiw cuna enemigoros ajjsarañapäquiti.
Mensajero de Ezaquías: “Rey Ezequías, acajj Senaquerib jupan cartapäwa.”
Ezequías: “Jan ajjsarapjjamti. Diosaw jiwasanacampïsqui, Jupar confiyapjjam.”
Ezequiasajj carta apjjarüna, temploruw saräna, Diosan utaparu, ucat oratayna:
Ezequías: “Tatay, jumaw Diosajjätajj. Jumaquïtaw Reyijja. Arjjatapjjeta, takenis uñjapjjañapataqui jumaquiw jacquir Diosatajja.”
Mä kawkhanicacajj amuyapjjewa, maynitejj Diosar creyichejja, take cunas waliquinïw ucatjja janiw jan walt’añanacajj utjjaniti. Ucampisa janiw ucj Bibliaj jisquiti. Diosajj jan walt’añanacjj dejaraquispawa. Ucasti mä yant’aw jiwasanacajj Jupar confiyapintänti.
Ezequíasajj yantjj atipiw ucatj Diosajj sayataynawa:
Aqham sï Tatitojj: Ist’awaytwa oracionama. Enemigojj ni mä mich’s ciudadarojj antutcaniti.
¿Chekpachapini, janit mä mich’isa?
Khepürujja takeniw uqhamj unjapjjäna.
Hombre: “Uñjapjjam uca. Enemigojj atipjataw.”
Hombre: “Take chekan jake jiwatcamaqui. ¿Qhitis jiwarayawayi?”
Diosaw angelap arumajj qhithanitayna siw Bibliajja. Angelaw 185.000 ejército soldadonacaru atipawayatayna. Ucatwa ni mä flechas ciudadarojj purcánti.
Cuntejj Diosajj sijja, phokhapiniwa.
Maynijj Jupar confiyaspaw, uqhamawa 33 Salmo 4 versona Bibliajj siwa:
“Chekpachasa, Tatitun arupajja chekawa; take cunsa phokhasaw luri.”
Diosan arunacapa lëyim ucar confiyam. Uqhamatwa Ezequiasan Diosapajja pachpäsquiw jichhajja uc uñjäta. Cuntï jupajj arsujja, Jupajj phokhewa.
Kellkanita, jan Biblianïcsta ucjajja. May regalamawa.
Uñstirinaca: Parliri, dos enemigos, Ezequías, mensajero de Ezequías, hombre
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn